Torna el Sopar Benèfic contra el Càncer al Centre Cultural Tívoli
2025-07-24

Han passat tres anys sense poder celebrar la cita anual però, per fi, la Junta Local contra el Càncer de Burjassot ha tornat a anunciar la celebració del Sopar Benèfic contra el Càncer, el qual tindrà lloc dissabte que ve, a les 21 h, a la Sala Polivalent del Centre Cultural Tívoli. Els tiquets per a assistir a la vetlada benèfica, poden adquirir-se em diferents establiments comercials del municipi com a Pastisseria La Torre (c/ Colón, 5), Didal (carretera de Llíria, 1), La Mercería (Av. Ausiàs March, 21), Perruqueria Isabel Cano (c/ Vázquez de Mella, 19) i El Dolçet (carretera de Llíria, 8).

Al llarg de les últimes setmanes, són nombrosíssims els comerços i empreses de Burjassot que s’han sumat a la gran cita anual contra el càncer donant articles i productes que, dissabte que ve, en el marc del sopar, se sortejaran en una gran rifa la recaptació de la qual es destinarà íntegrament a la lluita contra el càncer.